# Bertsolari onak ikusten ditut

* Bertsolari onak ikusten ditut
* Doñua: "Ume eder bat..."
* 1
* Bertsolari onak ikusten ditut
* festara dijuazela,
* nere biotzak opa diote
* ondo bizi ditezela;
* ni ere orretan saiatu eta
* aberastua naizela,
* testamentua nua egitera
* Txirritak zuan bezela.(1)
* 2
* Batzuek Karlos, bestiak Alfonso,
* okasiyua genduan,
* Mendaro'n jaio nitzan errota
* zartxo batean onduan;
* urtiak irurogei ta amabost
* igaro ditut munduan,(2)
* suerte ona, Jaunari eskerrak,
* det nere bizi-moduan.
* 3
* Borondate onian askori
* mesere egindakuak
* nere guraso Pedro eta Juana,
* biak zorionekuak;
* zortzi seme ta iru arreba
* mundura ekarritakuak,
* ni bakarrikan bizi naiz oraiñ,
* ill ziran gaiñerakuak.
* 4
* Lanian ezi nai gurasuak,
* biar kontuak atera,
* etxian ogi zuria salgai
* ta ni artua jatera,
* errege Alfonso ill zan urtian,(3)
* morroi toki apartera,
* soldata gabe errekaldeko
* basarri zartxo batera. (4)
* 5
* Burni-bidean goizian-goiz ekiñ
* ta illundu arte lanian,
* aukera onik ez genduala
* izaten jan-eranian;
* nagusi zanak jornalikan ez
* miñ artzen genduanian;
* ofiziua ikastera urtiak
* amasei urte nituanian.
* 6
* Ama negarrez, aita errietan,
* erotua nitzan galdera,
* ta nik erantzun arrokeriyan:
* «Nua Cuba'ko gerrara!»
* Gosiak eta zorriya ugari,
* errukarriya ibillera,
* ez nintzan mutill bikaiña etorri.
* Kilimon errekaldera.
* 7
* Zazpi nazio Ameriketan
* dira ibilli naizenak,
* an ere asko, emen bezela,
* adar gabeko zezenak;
* konseju onak izanagatik
* Redentore Jesusenak,
* oker ibilli nai degunontzat
* alperrik bire zuzenak.
* 8
* Ebanjeliuak esa ten du,
* iñork dudarik ez dezan:
* «Erruki zazute alkar» esanda
* Jesus gurutzian ill zan;
* konseju on ori arrazgeroztik
* duten jauneri eleizan
* obe degula guziok entzun,
* da ill arte goguan izan.
* 9
* Guziok ondo bizi naibaiña
* ez dudarikan iduki
* dala pleitua sekulan ere
* ezingo dana erabaki;
* zerekin izan da errukarria
* ez duanari erruki,
* Aita San Pedrok zeruko atia
* ez dio naiko iriki.
* 10
* Kontu, gurasuak, aurrari, ez dezan
* zabarkeriyan ikasi,
* gerta lezake ez dakiala
* ogiya nola irabazi;
* zintzo saiatzen diranak bañon
* obeto naiko du bizi,
* azkenerako ibilli, biar
* txapel-okerren igasi.
* 11
* Badakizute askok dutela
* erosua bizi-maiña:
* buruko illiak orraztu eta
* soñekua txit apaiña,
* jan eta eran obenetikan,
* ezertan saiatu ez baiña;
* galdetzen det nik merezi al duten
* langille zintzuak ama.
* 12
* Nik esaten det nere aita Pedro
* zanari entzundakua:
* guziak oiñez ibilli biar
* bizi-modu antziñakua;
* zori onian Euskal-Erriyan
* lenbizi egindakua
* da lrun'dikan Altsasuraiño
* burni-bide Nortekua.
* 13
* Oiala merke zutela orduan
* usariyuak txit onak,
* neska zarrak bezela gaztiak
* luziak soñian gonak;
* ezkon-berritan oierakuan
* andriak eta gizonak
* fede onian oraziyua
* eta kirieleisonak.

## Oharrak

(1) Txirritak. bere azkeneko urteetan, liburutxo bat argitaratu zuan, Txirritaren Testamentua izenarekin. (2) Bertso auek. 75 urte zituala, jarri bazituan, eta bera 1874/XII/15'an jaioa zan ezkero, jalri-aldi au, or goien ipiñi degun bezela, 1950 urtekoa izango da. (3) Alfonso XII erregea 1885 urtean il zan. (4) Mendaro'ko Irabaneta baserria.